ТЕХНИЧЕСКИ СПЕЦИФИКАЦИИ

**1. Предмет на поръчката:**

Предмет на настоящата поръчка е избор на изпълнител на дейности, свързани с осигуряване на нормални условия за предвижване на моторни превозни средства през четвъртокласни пътища от общинската мрежа на Община Гурково: SZR 2021/ II - 55 Проход на Републиката – гр. Гурково – с. Пчелиново – с. Лява река в участъка Републикански път II – 55 Прохода на Републиката – с. Лява река.

През зимата и пролетта вследствие на падащите валежи от сняг и дъжд и ерузиралите скали, по пътните платна на общински път SZR 2021/ II - 55 Проход на Републиката – гр. Гурково – с. Пчелиново – с. Лява река в участъка Републикански път II – 55 Прохода на Републиката – с. Лява река се свличат земни и скални маси. Същите затрудняват придвижването на моторните превозни средства през тях и са реална предпоставка за възникване на пътно – транспортни произшествия.

Целта на настоящата поръчка е да бъде избран изпълнител, който превантивно да почиства пътните платна от натрупаните земни и скални маси с цел, създаване на нормална пътно – транспортна обстановка за предвижване на моторните превозни средства по тях, които се явяват и единствените, свързващи двете населени места с републиканската пътна мрежа.

**Дейностите, предмет на настоящата обществена поръчка обхващат:**

1.Машинно натоварване на скални и земни маси - машиносмяна;

2.Извозване на скални и земни маси до 20/двадесет/ километра – машиносмяна;

3.Разриване на скални и земни маси – машиносмяна.

**2. Изисквания, свързани с изпълнението на предмета на поръчката**

Задължение на Изпълнителя на обществената поръчка е изготвянето и изпълнението на проект „План за безопасност и здраве”.

При изпълнението на обществената поръчка, Изпълнителят трябва да осигури максимално безопасни условия за придвижване и работа на използваната строителна механизация.

Изготвил: *п.п. (чл.36а, ал.3 ЗОП)*

Румяна Драганова – Директор на Дирекция ОДУТИ